15.5.2023
SL
Uradni list Evropske unije
C 173/27
Tožba, vložena 21. marca 2023 – Evropska komisija/Republika Malta (Zadeva C-181/23) (2023/C 173/37) Jezik postopka: angleščina Stranki Tožeča stranka: Evropska komisija (zastopniki: C. Ladenburger, E. Montaguti, J. Tomkin, agenti) Tožena stranka: Republika Malta
Predloga Tožeča stranka Splošnemu sodišču predlaga, naj: — ugotovi, da Republika Malta z uvedbo in izvajanjem institucionalnega programa, kot je malteško državljanstvo z naturalizacijo za izjemne storitve z neposrednimi naložbami na podlagi člena 10(9) zakona o malteškem državljanstvu, kakor je bil spremenjen z zakonom o malteškem državljanstvu (sprememba št.
2) iz leta 2020, in uredbe o podelitvi malteškega državljanstva za izjemne storitve iz leta 2020, s katerim se ponuja naturalizacija brez dejanske povezave prosilcev s to državo v zameno za vnaprej določena plačila ali naložbe, ni izpolnila obveznosti na podlagi člena 20 PDEU in člena 4(3) PEU; — Republiki Malti naloži plačilo stroškov.
Tožbeni razlogi in bistvene trditve Malta je po spremembi zakona o malteškem državljanstvu novembra 2013 leta 2014 uvedla prvi program državljanstva za vlagatelje.
Program iz leta 2014 je bil nato leta 2020 nadomeščen s programom „malteško državljanstvo z naturalizacijo za izjemne storitve z neposrednimi naložbami“.
Novi program je bil uveden z zakonom o malteškem državljanstvu (sprememba št.
2) iz leta 2020 in uredbo o podelitvi malteškega državljanstva za izjemne storitve iz leta 2020.
Pravo Unije prepoveduje programe državljanstva za vlagatelje, ki omogočajo sistematično podeljevanje državljanstva države članice v zameno za vnaprej določena plačila ali naložbe, ne da bi obstajala zahteva po dejanski povezavi med državo in zadevnim posameznikom.
Komisija meni, da program podeljevanja malteškega državljanstva z naturalizacijo za izjemne storitve z neposrednimi naložbami (2020) pomeni takšen nezakonit program državljanstva za vlagatelje.
Malta z uvedbo in ohranitvijo takega programa ogroža in spodkopava bistvo in integriteto državljanstva Unije, s čimer krši člen 20 PDEU in načelo lojalnega sodelovanja iz člena 4(3) PEU.
Tožba, vložena 24. marca 2023 — Evropska komisija/Portugalska republika (Zadeva C-191/23) (2023/C 173/38) Jezik postopka: portugalščina Stranki Tožeča stranka: Evropska komisija (zastopnika: C. Hermes in L. Santiago de Albuquerque, agenta) Tožena stranka: Portugalska republika